Salva Kīrs Majardits
Salva Kīrs Majardits (angļu: Salva Kiir Mayardit; dzimis 1951. gada 13. septembrī) ir bijušais kaujinieks un kopš 2011. gada - Dienvidsudānas pirmais prezidents. Pēc tautības Salva Kīrs ir Dienvidsudānas lielākās tautības - dinku pārstāvis. Piedalījies gan Pirmajā, gan Otrajā Sudānas pilsoņu karā. Kļuva par Dienvidsudānas neatkarības kustības līderi 2005. gadā, pēc Džona Garanga nāves. No 2005. līdz 2011. gadam bija Dienvidsudānas autonomijas prezidents un Sudānas viceprezidents. Aktīvi piedalījās Dienvidsudānas pilsoņu kara norisē.